РЕПУБЛИКА БЪЛГАРИЯ
ТРИДЕСЕТ И ДЕВЕТО НАРОДНО СЪБРАНИЕ

Проект!

ЗАКОНОПРОЕКТ  ЗА ИЗМЕНЕНИЕ И ДОПЪЛНЕНИЕ
НА ЗАКОНА ЗА ЗАЩИТА НА ЛИЧНИТЕ ДАННИ

§ 1. В Преходните и заключителните разпоредби на Закона се създава нов § 4а със следния текст:
§ 4а “Този закон не се прилага по отношение на данни, свързани с дейността на сътрудници на бившата държавна сигурност”.

МОТИВИ

	Повече от 14 години след закриването на бившата Държавна сигурност българското общество все още няма пълна информация, както за имената на всички сътрудници, така и за тяхната дейност. България остава единствената страна с предстоящо членство в ЕС, която не е решила този проблем. Често пъти текстове от Закона за защита на личните данни се използват като оправдание за неизпълнение на Закона за класифицираната информация. Ето защо предлагаме текст в Преходните и заключителните разпоредби, с който този закон да не се прилага по отношение на данни, свързани с дейността на сътрудници на бившата  Държавна сигурност.

ВНОСИТЕЛИ: Надежда Михайлова и група н.п.